./data/phi0914/phi00134/phi0914.phi00134.perseus-lat1.xml
Titus Livius (Livy)
per eosdem dies et       Antiochi legatis de societate agentibus respondit nihil se absentibus decem       legatis sententiae habere;  Romam eundum ad       senatum iis esse  ipse copias adductas ab Elatia ducere Argos pergit; atque ei       circa Cleonas Aristaenus praetor cum decem milibus Achaeorum, equitibus mille       occurrit, et haud procul inde iunctis exercitibus posuerunt castra   postero die in campum Argivorum descenderunt et       quattuor ferme milia ab Argis locum castris capiunt   praefectus praesidii Laconum erat       Pythagoras, gener idem tyranni et uxoris eius frater, qui sub adventum Romanorum       et utrasque arces — nam duas habent  Argi — loca alia, quae aut opportuna aut suspecta erant, validis       praesidiis firmavit;  sed inter haec agenda       pavorem iniectum adventu Romanorum dissimulare haudquaquam poterat; et ad       externum terrorem intestina etiam seditio accessit   Damocles erat Argius, adulescens maioris animi quam consilii, qui       primo, iureiurando interposito, de praesidio expellendo cum idoneis conlocutus,       dum vires adicere coniurationi studet, incautior fidei aestimator fuit             conloquentem eum cum suis satelles a       praefecto missus cum accerseret, sensit proditum consilium esse hortatusque est coniuratos, qui aderant, ut potius, quam extorti       morerentur, arma secum caperent   atque ita cum       paucis in forum pergit ire clamitans, ut, qui salvam rem publicam vellent,       auctorem et ducem se libertatis sequerentur         haud sane movit quemquam, quia nihil usquam spei propinquae, nedum satis firmi       praesidii cernebant   haec vociferantem eum       Lacedaemonii circumventum cum suis interfecerunt  comprensi deinde quidam et       alii   ex iis occisi plures, pauci in       custodiam coniecti; multi proxima nocte funibus per       murum demissi ad Romanos perfugerunt   Quinctius adfirmantibus iis, si ad portas       exercitus Romanus fuisset, non sine effectu motum eum futurum fuisse,  et, si propius castra admoverentur, non quieturos       Argivos, misit expeditos pedites equitesque, qui circa Cylarabim— gymnasium id       est minus trecentos passus ab urbe —  cum erumpentibus a porta       Lacedaemoniis proelium commiserunt atque eos haud magno certamine  compulerunt in urbem  et castra eo ipso loco, ubi pugnatum erat,       imperator Romanus posuit   diem inde unum in       speculis fuit, si quid novi motus oreretur; postquam oppressam metu civitatem       vidit, advocat consilium de oppugnandis Argis         omnium principum Graeciae praeter Aristaenum eadem sententia erat, cum causa       belli non alia esset, inde potissimum ordiendum bellum   Quinctio id nequaquam placebat, et Aristaenum contra       omnium consensum disserentem cum haud dubia approbatione audivit;  et ipse adiecit, cum pro Argivis adversus tyrannum       bellum susceptum sit, quid minus conveniens esse, quam omisso hoste Argos       oppugnari?  se vero caput belli Lacedaemonem et       tyrannum petiturum  et dimisso consilio frumentatum expeditas cohortes misit        quod maturi erat circa, demessum et convectum est; viride, ne hostes mox       haberent, protritum et corruptum   castra       deinde movit et Parthenio superato monte praeter Tegeam tertio die ad Caryas       posuit castra  ibi, priusquam hostium intraret agrum, sociorum auxilia       expectavit   venerunt Macedones a Philippo mille       et quingenti et Thessalorum equites quadringenti  nec iam auxilia, quorum       adfatim erat, sed commeatus finitumis  urbibus imperati morabantur Romanum         navales quoque magnae copiae conveniebant; iam ab Leucade L Quinctius quadraginta navibus venerat, iam Rhodiae duodeviginti tectae naves,       iam Eumenes rex circa Cycladas insulas erat cum decem tectis navibus, triginta       lembis mixtisque aliis minoris formae navigiis   ipsorum quoque Lacedaemoniorum exules permulti, tyrannorum iniuria pulsi, spe       reciperandae patriae in castra Romana convenerunt   multi autem erant, iam per aliquot aetates, ex quo tyranni tenebant       Lacedaemonem, alii ab aliis expulsi   princeps       erat exulum Agesipolis, cuius iure gentis regnum Lacedaemone erat, pulsus infans       ab Lycurgo tyranno post mortem Cleomenis, qui primus tyrannus Lacedaemone fuit